Smilniansky vrch

Smilniansky vrch () je najvyšší vrch v Ondavskej vrchovine, krajinnom celku Nízkych Beskýd. Leží nad obcou Zborov, približne  severne od Bardejova. Zalesnený vrchol poskytuje len obmedzené výhľady na okolie.

 Poloha 
Nachádza sa v severnej časti vrchoviny, z veľkej časti obklopený Zborovskou kotlinou. Patrí do Prešovského kraja, okresu Bardejov a zasahuje na katastrálne územia obcí Smilno, Jedlinka, Chmeľová a Becherov. Najbližšími sídlami sú severozápadne situovaný Becherov, západne ležiaca Chmeľová, južne Zborov a Smilno, východne Jedlinka a Varadka a severovýchodne Vyšná Polianka a Ondavka.

 Opis 
Rozsiahly masív je od zvyšku vrchoviny izolovaný na severe, západe a juhu Zborovskou kotlinou, na severovýchode údolím Ondavy. Masív má dva vrcholy, pričom nepomenovaný západne situovaný dosahuje  a hlavný, východnejší  Západne preteká riečka Kamenec, kde smeruje aj voda zo severných (potok Rakovica) a juhozápadných (Kozinec a Rakovec) častí a odtekajúca do Tople. Východne preteká Ondava, kde odteká Jarkom a Jedlinkou aj voda z juhovýchodných častí Smilnianskeho vrchu.

Severným smerom sa nachádza Vysoký vrch (), Kamienny wierch (), Rotunda () a Javorina (), západným Karkuláž (), Suchý vrch (), Staviská (), Zajače (), Ostriež (), Stebnícka Magura () a Koldorina (), južným Jedlina (), Hradské (), Kohútov (), Kačalová (), Spálený vrch () a Makovica () a východným Kýčera (), Kaštielik (), Czeremcha () a Debi wierch ().Ondavská vrchovina. Turistická mapa. 1 : 50 000. Harmanec: VKÚ, a. s. Na vrchol nevedie značená turistická trasa.

 Výhľady 
Napriek značnej nadmorskej výške neponúka samotný vrchol kvôli súvislému porastu ucelenejšie výhľady. Z vhodných lokalít je vidieť okolité vrcholy Ondavskej vrchoviny a susedného Busova, no tiež Čergov a Slanské vrchy, ojedinele aj Tatry. 

 Prístup 
Na vrchol nevedie značkovaný chodník a najľahší výstup je lesom z obcí Smilno, Jedlinka a Becherov.

 Referencie 

 Pozri aj 
 Ondavská vrchovina
 Zoznam vrcholov v Ondavskej vrchovine

 Externé odkazy 
 Poloha na turistickej mape

Kategória:Vrchy v Ondavskej vrchovine
Kategória:Vrchy pod 1000 metrov na Slovensku
Kategória:Vrchy v okrese Bardejov
Kategória:Smilno
Kategória:Jedlinka
Kategória:Chmeľová
Kategória:Becherov